pythainlp/thai-wiki-dataset-v3 huggingface dataset:
คุรุรามทาส

คุรุรามทาส (Guru Ram Das) หรือบางเอกสารสะกดว่า คุรุรามดาม เป็นคุรุศาสดาองค์ที่ 4 ของศาสนาซิกข์ ท่านเกิดเมื่อวันที่ 24 กันยายน ค.ศ. 1534 ในครอบครัวชาวฮินดูที่มีฐานะยากจนในเมืองละฮอร์ ซึ่งปัจจุบันอยู่ในประเทศปากีสถาน ท่านมีชื่อกำเนิดว่า "เชฐา" (Jetha) และถูกทิ้งกำพร้าตั้งแต่อายุเพียง 7 ปี ท่านจึงถูกเลี้ยงดูโดยยายตั้งแต่นั้น
เมื่อท่านอายุได้ 12 ปี ภัย เชธา และยายของท่านได้ย้ายไปอาศัยเมืองโคอินทวัล (Goindval) ซึ่งทำให้ทั้งสองได้พบกับคุรุอมรทาส คุรุศาสดาองค์ที่ 3 ของซิกข์ ซึ่งภาอี เชฐา ได้ขอรับตัวเข้าเป็นศิษย์ของท่านคุรุและช่วยปรนิบัติอย่างดี ต่อมาท่านได้สมรสกับลูกสาวของท่านคุรุและเข้าเป็นส่วนหนึ่งของตระกูลท่านคุรุอมรทาสอย่างเป็นทางการ ท่านคุรุได้แต่งตั้งให้ภัย เชธา เป็นคุรุศาสดาผู้สืบทอดองค์ต่อไป (องค์ที่ 4) และมอบชื่อใหม่ว่า "คุรุรามทาส" (Guru Ram Das) อันแปลว่า "ทาสหรือผู้รับใช้ของพระผู้เป็นเจ้า"
คุรุรามดาสได้เข้าสู่การเป็นผู้นำจิตวิญญาณศาสนาซิกข์ในปี ค.ศ. 1574 และเสียชีวิตลงในปี ค.ศ. 1581 ที่บ้านเกิดของท่านในเมืองโคอินทวัล ระหว่างที่ท่านดำเนินการเผยแผ่ศาสนา ท่านได้รับการปรณิบัติและเคารพอย่างดีจากบุตร-ธิดาของท่านคุรุอมรทาสผู้ล่วงลับ และได้ย้ายหลักแหล่งและตั้งศูนย์กลางของชาวซิกข์ขึ้นใหม่ที่ดินแดนที่ท่านคุรุอมรทาสเรียกว่า "คุรุกาจัก" (Guru-ka-Chak) เมืองแห่งนี้ต่อมาเปลี่ยนชื่อเป็น "รามทาสปุระ" (เมืองของท่านราทาส) (Ramdaspur) และได้เปลี่ยนชื่อมาเป็นเมืองอมฤตสาร์ จวบจนปัจจุบัน ซึ่งเมืองอมฤตสาร์แห่งนี้ในปัจจุบันได้เป็นเมืองอันศักดิ์สิทธิ์ สถานที่แสวงบุญและเป็นศูนย์รวมจิตใจของชาวซิกข์ อันเป็นที่ตั้งของหริมันทิรสาหิบ หรือ สุวรรณวิหาร ซึ่งท่านได้เริ่มขุดสระน้ำ "สระน้ำอมฤต" ไว้ ผลงานที่ท่านสร้างไว้นอกจากการตั้งเมืองอันศักดิ์สิทธิ์ "อมฤตสาร์" แล้ว ท่านยังขยาย "มันจิ" องค์กรเพื่อสนับสนุนและรับบริจาคเพื่อพัฒนาการเผยแผ่ศาสนาซิกข์ ให้กว้างใหญ่และเป็นที่ยอมรับมากขึ้น ท่านได้แต่งตั้งบุตรของท่านเองเป็นคุรุศาสดาองค์ต่อไป คือคุรุอาร์จัน ซึ่งเป็นคุรุองค์แรกที่ถูกแต่งตั้งโดยสืบเชื้อสายจากบิดาของตน
ชื่อของท่านถูกนำไปตั้งเป็นชื่อของท่าอากาศยานนานาชาติศรีคุรุรามทาสจี (Sri Guru Ram Dass Jee International Airport) ซึ่งเป็นท่าอากาศยานนานาชาติประจำเมืองอมฤตสาร์ และชื่อของวิทยาลัยการจัดการและเทคโนโลบีคุรุรามทาส (Guru Ram Das Institute of Management and Technology; GRDIMT) ซึ่งตั้งอยู่ในเมืองเดห์ราดุน รัฐอุตตราขัณฑ์
== อ้างอิง ==
ศาสนาซิกข์
พรรคสิทธิมนุษยชน (ประเทศกัมพูชา)

พรรคสิทธิมนุษยชน เป็นพรรคการเมืองประเทศกัมพูชา ก่อตั้งโดย เข็ม โสกา เมื่อวันที่ 22 กรกฎาคม ค.ศ. 2007 ในการเลือกตั้งเดือนกรกฎาคม ค.ศ. 2008 ได้รับการเลือกตั้งด้วยคะแนนเสียง 397,816 เสียง ได้ไป 3 ที่นั่ง เป็นอันดับที่ 3 โดยเป็นพรรคร่วมฝ่ายค้านในรัฐสภา ในปี ค.ศ. 2012 พรรคสิทธิมนุษยชนได้รวมกับพรรคสมรังสี กลายเป็นพรรคสงเคราะห์ชาติ
== อ้างอิง ==
== แหล่งข้อมูลอื่น ==
HRP website  (Khmer, French, English)
Habeas-Corpus.net, a pro Justice and Democracy web publishes a page in English and Spanish on Cambodia
บทความเกี่ยวกับ ประเทศกัมพูชา ที่ยังไม่สมบูรณ์
โซนิคแอนด์ออลสตาร์เรสซิ่งทรานฟอร์ม

โซนิคแอนด์ออลสตาร์เรสซิ่งทรานฟอร์ม (Sonic & All-Stars Racing Transformed) เป็นวิดีโอเกมแนวแข่งรถ พัฒนาโดยซูโมดิจิตอล และจัดจำหน่ายโดยเซก้า ตัวเกมวางจำหน่ายสำหรับ เพลย์สเตชัน 3, เอกซ์บอกซ์ 360 และ วียู ในเดือน พฤศจิกายน ค.ศ. 2012 สำหรับเพลย์สเตชันวิต้าในเดือน ธันวาคม ค.ศ. 2012 สำหรับ ไมโครซอฟท์ วินโดวส์ ในเดือน มกราคม ค.ศ. 2013 สำหรับ นินเท็นโด 3DS ในเดือน กุมภาพันธ์ ค.ศ. 2013 และสำหรับ ไอโอเอส และ แอนดรอยด์ ในเดือน มกราคม ค.ศ. 2014 ส่วนตัวเกมเวอร์ชันเพลย์สเตชัน 3 และ วียู เวอร์ชันญี่ปุ่น วางจำหน่ายในประเทศญี่ปุ่นเมื่อวันที่ 15 พฤษภาคม ค.ศ. 2014
โซนิคแอนด์ออลสตาร์เรสซิ่งทรานฟอร์ม เป็นภาคต่อของ โซนิคแอนด์เซก้าออลสตาร์เรสซิ่ง ซึ่งเป็นภาคที่สี่ในซีรีส์ เซก้าซูเปอร์สตาร์ และเกมแข่งรถลำดับแปดในซีรีส์ โซนิคเดอะเฮดจ์ฮ็อก เกมดังกล่าวถือเป็นเกมเปิดตัวสำหรับเครื่องวียู ในอเมริกาเหนือ และยุโรป
== อ้างอิง ==
วิดีโอเกมที่ออกวางจำหน่ายในปี พ.ศ. 2555
เกมสำหรับเพลย์สเตชัน 3‎
เกมสำหรับเอกซ์บอกซ์ 360
เกมสำหรับวินโดวส์‎
เกมสำหรับนินเท็นโด 3ดีเอส
เกมสำหรับวียู
เกมสำหรับเพลย์สเตชัน วิตา
เกมสำหรับไอโอเอส
เกมสำหรับแอนดรอยด์
วิดีโอเกมที่พัฒนาขึ้นในสหราชอาณาจักร
โซนิคเดอะเฮดจ์ฮ็อก
วิทยาลัยพณิชยการบางนา สถาบันการอาชีวศึกษากรุงเทพมหานคร

วิทยาลัยพณิชยการบางนา (ภาษาอังกฤษ Bangna commercial college) เป็นสถานศึกษาอาชีวศึกษาขนาดใหญ่ สังกัดสำนักงานคณะกรรมการการอาชีวศึกษา ตั้งอยู่เขตบางนา กรุงเทพมหานคร เปิดการเรียนการสอน 3 ระดับคือ ประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และระดับปริญญาตรี (ทล.บ.) โดยจัดการเรียนการสอน 2 ระบบคือระบบปกติ และระบบทวิภาคี
== ประวัติวิทยาลัย ==
วิทยาลัยพณิชยการบางนาเปิดการเรียนการสอนในสาขาพาณิชยกรรม ก่อตั้งเมื่อ 22 พฤษภาคม 2513 โดยเมื่อก่อตั้งมีชื่อว่า "โรงเรียนพณิชยการบางนา" สังกัดกรมอาชีวศึกษา โดยคุณบุญนาค-คุณสุเทพ รุ่งแสง  คุณบุญรอด-คุณเหรียญ รุ่งเรือง คุณเพิ่ม คุณละออ  รุ่งเรือง ได้พร้อมใจกันบริจาคที่ดินที่แขวงบางนา  เขตบางนาเป็นจำนวนเนื้อที่ 11 ไร่ 23 ตารางวา ให้แก่กระทรวงศึกษาธิการเพื่อสร้างโรงเรียนพณิชยการบางนา โดยในวันที่ก่อตั้งอาคารเรียนยังดำเนินการก่อสร้างไม่แล้วเสร็จ จึงต้องใช้สถานที่สมาคมนักเรียนเก่าพณิชยการในบริเวณโรงเรียนพณิชยการพระนครในการมอบตัวนักเรียน จนกระทั่งวันที่ 10 มิถุนายน 2513 ดร.ไพศาลย์  จามรมาน ได้แต่งตั้งเป็นอาจารย์ใหญ่คนแรก
วันที่ 4 มิถุนายน 2517 โรงเรียนพณิชยการบางนาได้ประกาศยกฐานะขึ้นเป็น วิทยาลัยพณิชยการบางนา ในโอกาสที่ได้รับการยกฐานะเป็นวิทยาลัย คุณบุญนาค-คุณสุเทพ รุ่งแสง ได้มอบที่ดินให้แก่วิทยาลัยฯ อีก 4 ไร่ โดยมอบให้คุณชนะ รุ่งแสง(บุตร) เป็นผู้ดำเนินการ
== ต้นไม้ประจำวิทยาลัย ==

ต้นไม้ประจำวิทยาลัยพณิชยการบางนาคือต้นชมพูพันธุ์ทิพย์ โดยเมื่อเข้าฤดูหนาวดอกของต้นชมพูพันธุ์ทิพย์จะเริ่มบานและร่วงหล่นในช่วงต้นปี ครูอาวุโสและศิษย์เก่าหลายท่านใช้เป็นสัญญาณของการจากลาเนื่องจากใกล้ถึงเวลาที่นักเรียน-นักศึกษาที่อยู่ในชั้นปีสุดท้ายใกล้จะสำเร็จการศึกษา
== หลักสูตร ==
วิทยาลัยพณิชยการบางนาเปิดการเรียนการสอน 3 หลักสูตรคือ ประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรีสาขาเทคโนโลยีบัณฑิต (ทล.บ.)
=== ระดับประกาศนียบัตรวิชาชีพ (ปวช.) ===
==== ประเภทวิชาพาณิชยรรม ====
สาขาวิชาการบัญชี
สาขาวิชาการบัญชี (MEP)
สาขาวิชาการขาย
สาขาวิชาการเลขานุการ
สาขาวิชาคอมพิวเตอร์ธุรกิจ
สาขาวิชาภาษาต่างประเทศ  (อังกฤษ)
สาขาวิชาภาษาต่างประเทศ  (จีน)
สาขาวิชาโลจิสติกส์
สาขาวิชาเทคโนโลยีสารสนเทศ
==== ประเภทวิชาอุตสาหกรรมท่องเที่ยว ====
สาขาวิชาการโรงแรม
=== ระดับประกาศนียบัตรวิชาชีพชั้นสูง (ปวส.) ===
==== ประเภทวิชาบริหารธุรกิจ ====
สาขาวิชาการบัญชี
สาขาวิชาการตลาด
สาขาวิชาเทคโนโลยีธุรกิจดิจิทัล
สาขางานธุรกิจอีคอมเมิร์ซ
สาขาวิชาการจัดการทั่วไป
สาขาวิชาการจัดการโลจิสติกส์
==== ประเภทวิชาอุตสาหกรรมท่องเที่ยว ====
สาขาวิชาการโรงแรม
สาขาวิชาการจัดประชุมและนิทรรศการ
==== ประเภทวิชาเทคโนโลยีสารสนเทศและการสื่อสาร ====
สาขาวิชาเทคโนโลยีสารสนเทศ
=== ระดับปริญญาตรีสาขาเทคโนโลยีบัณฑิต (ทล.บ.) ===
==== ประเภทวิชาบริหารธุรกิจ ====
สาขาวิชาคอมพิวเตอร์ธุรกิจ (ต่อเนื่อง)
== อาคารสถานที่ ==
วิทยาลัยพณิชยการบางนามีอาคารเรียนและอาคารสำนักงานจำนวน 8 หลัง
อาคาร 4 ได้ถูกรื้อถอนไปเนื่องจากตรวจพบรอยร้าวที่อาจก่อให้เกิดอันตราย
== ศิษย์เก่าที่มีชื่อเสียง ==
ฉัตรชัย เพียงอภิชาติ ช่างแต่งหน้าดารา
== อ้างอิง ==
วิทยาลัยอาชีวศึกษาในประเทศไทย
สถานศึกษาในเขตบางนา
วัดเศวตฉัตรวรวิหาร

วัดเศวตฉัตรวรวิหาร เป็นพระอารามหลวงชั้นตรี ชนิดวรวิหาร ตั้งอยู่ในเขตคลองสาน กรุงเทพมหานคร เดิมชื่อ วัดบางลำภูล่าง สันนิษฐานว่าก่อสร้างขึ้นตั้งแต่สมัยอยุธยา ต่อมาอยู่ในสภาพทรุดโทรมและได้รับการบูรณะครั้งใหญ่โดยพระเจ้าบรมวงศ์เธอ กรมหมื่นสุรินทรรักษ์ (ในขณะนั้นพระนามว่าพระเจ้าอัยกาเธอ กรมหมื่นสุรินทรรักษ์) พระราชโอรสในพระบาทสมเด็จพระพุทธยอดฟ้าจุฬาโลกมหาราช ผู้ทรงเป็นต้นราชสกุลฉัตรกุล ในช่วงปี พ.ศ. 2359–2373 ต่อมาได้รับการปฏิสังขรณ์โดยพระบาทสมเด็จพระนั่งเกล้าเจ้าอยู่หัว และพระบาทสมเด็จพระจอมเกล้าเจ้าอยู่หัว ซึ่งต่อมาได้พระราชทานชื่อวัดใหม่ว่า วัดเศวตฉัตร
==อาคารเสนาสนะ==
เดิมวัดบางลำภูล่าง มีเพียงพระอุโบสถเก่าซึ่งอยู่ริมตลิ่งแม่น้ำเจ้าพระยาซึ่งตื้นเขินเต็มที พระเจ้าบรมวงศ์เธอ กรมหมื่นสุรินทรรักษ์จึงได้ทรงยกวัดออกไปสร้างใหม่ ในตำแหน่งวัดปัจจุบัน โดยโปรดให้รื้อพระตำหนักส่วนพระองค์สร้างเป็นถาวรวัตถุของวัดแทน
ภาพ:วัดเศวตฉัตรวรวิหาร เขตคลองสาน 06.jpg|พระพุทธบัณฑูรมูลประดิษฐ์สถิตไสยาสน์
ภาพ:วัดเศวตฉัตรวรวิหาร เขตคลองสาน 02.jpg|หลวงพ่อโบสถ์บน
ภาพ:วัดเศวตฉัตรวรวิหาร Wat Sawettachat Worawiharn (11).jpg|พระพุทธอังคีรสมุนีนารถอุรคอาสน์อำไพ
ฝั่งตรงข้ามถนนเจริญนครเป็นวัดอีกส่วนหนึ่ง ซึ่งเป็นพระอุโบสถหลังเดิมที่ประดิษฐาน พระพุทธสมาธิคุณสุนทรสมาทานบุราณสุคต หรือที่ชาวบ้านเรียกว่า หลวงพ่อโบสถ์บน พระพุทธรูปปางสมาธิ ไม่ปรากฏหลักฐานการสร้าง แต่เชื่อกันว่าสร้างโดยสานไม้ไผ่หล่อปูนตามแบบโบราณ
ภายในพระอุโบสถหลังปัจจุบันประดิษฐาน พระพุทธอังคีรสมุนีนารถอุรคอาสน์อำไพ พระพุทธรูปปางนาคปรก บริเวณฐานชุกชีด้านหลังพระประธานบรรจุอัฐิโดยด้านซ้าย ปรากฏจารึกพระนาม จอมพล พระเจ้าบรมวงศ์เธอ กรมหมื่นสุรินทรรักษ์ (อรุณ ฉัตรกุล) อดีตผู้บัญชาการโรงเรียนนายร้อยพระจุลจอมเกล้า ส่วนด้านขวาปรากฏจารึกพระนาม “ฉัตรกุล สายหม่อมเจ้ากลาง” นอกจากนี้ในพระอุโบสถยังประดิษฐาน พระพุทธมารวิชัยอภัยปรปักษ์อัครวิบูล ซึ่งเป็น พระพุทธรูปปางมารวิชัย สันนิษฐานจากพุทธลักษณะว่าเป็นพระพุทธรูปศิลปะสุโขทัย
บริเวณลานวัดใกล้กับแม่น้ำเจ้าพระยา ประดิษฐาน พระพุทธบัณฑูรมูลประดิษฐ์สถิตไสยาสน์ พระพุทธรูปปางไสยาสน์ศิลปะสมัยรัตนโกสินทร์ตอนต้น สร้างราวปี พ.ศ. 2364 ในอดีตองค์พระถูกน้ำท่วมทุกช่วงน้ำหลาก พระราชวิจิตรการ เจ้าอาวาทในขณะนั้นจึงบูรณะซ่อมแซมครั้งใหญ่ โดยอัญเชิญยกองค์พระนอนขึ้นให้สูงจากลาน ในปี พ.ศ. 2552
== อ้างอิง ==
เศวตฉัตรวรวิหาร
เศวตฉัตรวรวิหาร
โบราณสถานในเขตคลองสาน
ดั่ง วัน เลิม

ดั่ง วัน เลิม (Đặng Văn Lâm; Лев Шонович Данг|Lev Sonovich Dang; เกิด 13 สิงหาคม ค.ศ. 1993) เป็นนักฟุตบอลอาชีพชาวเวียดนามเชื้อสายรัสเซียเล่นในตำแหน่งผู้รักษาประตูให้กับบิ่ญดิ่ญ ในวี.ลีก ดิวิชัน 1 และทีมชาติเวียดนาม
เขาเป็นส่วนหนึ่งของทีมชาติเวียดนาม ในชุดแชมป์เอเอฟเอฟ ซูซูกิคัพ 2018 โดย ดั่ง วัน เลิม เป็นผู้เล่นชาวเวียดนามคนแรกที่ได้ย้ายไปอยู่กับทีมในเจลีก ดิวิชัน 1
== สโมสร ==
ดั่ง วัน ลัม เกิดเมื่อวันที่ 13 สิงหาคม พ.ศ. 2536 ที่มอสโก ประเทศรัสเซีย ในครอบครัวที่มีพ่อเป็นเวียดนามชื่อ ดั่ง วัน เซิน และแม่เป็นรัสเซียชื่อ ออลกา จูโควา โดยวัน เลิมเริ่มต้นอาชีพกับสโมสรฮหว่างอัญซาลาย แต่หลังจากเริ่มต้นได้ไม่นานเขาถูกยืมไปเล่นกับทีมสาขาในลาวได้แก่ฮหว่างอัญอัตตะปือ และเส้นทางของเขาก็สะดุดลง วัน เลิมเดินทางกลับบ้านเกิดของเขาร่วมทีมในดิวิชั่นล่าง ๆ ของฟุตบอลรัสเซีย และใน พ.ศ. 2558 เขากลับมาร่วมกับสโมสรไฮฟองในเวียดนาม หลังจากล้มเหลวในฤดูกาลแรก เขากลายเป็นตัวหลักในฤดูกาล 2559 และสร้างความฮือฮาด้วยการถูกเรียกตัวติดทีมชาติในเวลาอันรวดเร็วโดยโค้ช ฟุตบอลทีมชาติเวียดนาม ในเวลานั้น โทชิยะ มิอูระ
หลังจากลงเล่นให้กับสโมสรไฮฟองนานถึง 3 ปีพร้อมกับสถิติการลงเล่นทั้งสิ้น 59 นัด วัน เลิม ตัดสินใจย้ายมาเฝ้าเสาให้กับสโมสรยักษ์ใหญ่ของศึกไทยลีกอย่างสโมสร เอสซีจี เมืองทอง ยูไนเต็ด ในฤดูกาล 2562
== ทีมชาติ ==
ในวันที่ 20 สิงหาคม พ.ศ. 2562 ดั่ง วัน เลิม มีชื่อติดทีมชาติเวียดนามในการแข่งขันฟุตบอลโลกรอบคัดเลือก นัดที่เวียดนามจะบุกไปเยือนไทย
== เกียรติประวัติ ==
ทีมชาติเวียดนาม
ฟุตบอลชิงแชมป์แห่งชาติอาเซียน (1) : 2561
== อ้างอิง ==
== แหล่งข้อมูลอื่น ==
ข้อมูลของดั่ง วัน เลิมที่ soccerway.com
ผู้รักษาประตูฟุตบอล
ชาวเวียดนามเชื้อสายรัสเซีย
นักฟุตบอลชาวเวียดนาม
นักฟุตบอลทีมชาติเวียดนาม
ผู้เล่นในไทยลีก
ผู้เล่นในเจลีก ดิวิชัน 1
ผู้เล่นในเอเชียนคัพ 2019
ผู้เล่นสโมสรฟุตบอลฮหว่างอัญซาลาย
ผู้เล่นสโมสรฟุตบอลเมืองทอง ยูไนเต็ด
ผู้เล่นเซเรซโซ โอซากะ
จาร์ร็อด โบเวน

จาร์ร็อด โบเวน (Jarrod Bowen; เกิด 20 ธันวาคม 2539) นักฟุตบอลอาชีพชาวอังกฤษในตำแหน่งกองหน้าปัจจุบันลงเล่นให้กับ เวสต์แฮมยูไนเต็ด เคยเล่นให้กับสโมสรใน แชมเปียนชิป ฮัลล์ซิตี
กองหน้าฟุตบอล
นักฟุตบอลชาวอังกฤษ
ผู้เล่นสโมสรฟุตบอลฮัลล์ซิตี
ผู้เล่นสโมสรฟุตบอลเวสต์แฮมยูไนเต็ด
บุคคลจากเทศมณฑลเฮริฟอร์ดเชอร์
กลุ่มดาราจักรไอซี 342/มาเฟอี

IC 342/Maffei Group (หรือที่รู้จักกันในชื่อ IC 342 Group หรือ Maffei 1 Group) เป็นกลุ่มดาราจักรที่ใกล้กับกลุ่มท้องถิ่นมากที่สุด กลุ่มนี้สามารถเรียกได้ว่าเป็นกลุ่มไบนารี ดาราจักรสมาชิกส่วนใหญ่กระจุกตัวอยู่ที่ IC 342 หรือไม่ก็ Maffei 1 ซึ่งทั้งสองเป็นดาราจักรที่สว่างที่สุดในกลุ่ม  กลุ่มนี้เป็นส่วนหนึ่งของกลุ่มกระจุกดาราจักรหญิงสาว
==สมาชิก==
ตารางด้านล่างแสดงดาราจักรที่มีการระบุว่าเกี่ยวข้องกับกลุ่ม IC342/Maffei 1 โดย I. D. Karachentsev หมายเหตุว่า Karachentsev แบ่งกลุ่มนี้ออกเป็นสองกลุ่มย่อยโดยมีศูนย์กลางเป็น IC 342 และ Maffei 1
นอกจากนี้, KKH 37 อยู่ในรายการที่อาจเป็นสมาชิกของกลุ่มย่อย 342 IC และ KKH 6 อยู่ในรายการที่อาจเป็นสมาชิกของกลุ่มย่อย Maffei 1.
== อ้างอิง ==
กลุ่มดาราจักรไอซี 342/มาเฟอี
กลุ่มกระจุกดาราจักรหญิงสาว
ไอซี 342

IC 342 (หรือในชื่อ Caldwell 5) เป็นดาราจักรชนิดก้นหอยในกลุ่มดาวยีราฟ ตั้งอยู่ค่อนข้างใกล้กับดาราจักรทางช้างเผือก แม้จะมีขนาดและความสว่างสูง ดาราจักรนี้ตั้งอยู่ในเขตที่มีฝุ่นเยอะใกล้กับศูนย์กลางดาราจักรของเรา ทำให้สามารถมองดูได้ยาก ทำให้มีชื่อเล่นว่า "ดาราจักรที่ถูกซ่อน" (The Hidden Galaxy) แม้ว่าสามารถตรวจจับได้อย่างง่ายดายแม้ในกล้องส่องทางไกล แต่ฝุ่นโมเลกุลอวกาศทำให้ยากต่อการกำหนดระยะทางที่แม่นยำ การประมาณปัจจุบันอยู่ระหว่างจากประมาณ 7 ล้านปีแสงถึงประมาณ 11 ล้านปีแสง
ดาราจักรนี้ถูกค้นพบโดย William Frederick Denning ใน 1892 เป็นหนึ่งในดาราจักรที่สว่างที่สุดใน IC 342/Maffei Group กลุ่มดาราจักรที่ใกล้กับกลุ่มท้องถิ่นมากที่สุด ซึ่ง เอ็ดวิน ฮับเบิล ในตอนแรกได้มีสมมติฐานว่าเป็นส่วนหนึ่งของกลุ่มท้องถิ่น แต่ในภายหลังได้ถูกยืนยันว่าไม่เป็นสมาชิกอยู่
== อ้างอิง ==
วัตถุท้องฟ้าของไอซี
นอร์ดสตรึม

Nordstrom  เป็นเครือข่ายห้างสรรพสินค้าหรูของอเมริกา นอกจากนั้นยังเปิดทำการในแคนาดา สำนักงานใหญ่ตั้งอยู่ในซีแอตเทิล, วอชิงตัน ก่อตั้งในปี 1901 โดยชาวสวีเดนอเมริกัน John W. Nordstrom และ Carl F. Wallin Nordstrom มีร้านรวม 380 ร้านใน 40 รัฐของอเมริกา, เปอร์โตริโก และแคนาดา
บริษัทนี้เริ่มต้นเป็นตัวแทนจำหน่ายรองเท้า และขยายให้รวมถึงเสื้อผ้า อุปกรณ์เสริม กระเป๋า เครื่องประดับ เครื่องสำอาง และน้ำหอม บางร้านมีแผนกตกแต่งบ้าน และงานแต่งงานด้วย นอกจากนี้บริษัทยังมีร้านกาแฟในบ้าน ร้านอาหาร และบาร์เอสเปรสโซ่
== อ้างอิง ==
ห้างสรรพสินค้าในสหรัฐ
เครื่องราชอิสริยาภรณ์รอยัลวิกตอเรียน

เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย หรือ เครื่องราชอิสริยาภรณ์รอยัลวิกตอเรียน (The Royal Victorian Order ) เป็นเครื่องราชอิสริยาภรณ์ลำดับที่ 6 ซึ่งสถาปนาโดย สมเด็จพระราชินีนาถวิกตอเรียแห่งสหราชอาณาจักร เพื่อทรงพระราชทานให้แก่ข้าราชการพลเรือนในสหราชอาณาจักรและคนอื่น ปัจจุบันนี้ยังอยู่ในสมัยการพระราชทาน โดยประธานเครื่องราชอิสริยาภรณ์คือ สมเด็จพระเจ้าชาลส์ที่ 3 เเห่งสหราชอาณาจักร โดยมีแกรนด์มาสเตอร์เครื่องราชอิสริยาภรณ์คือ เจ้าหญิงแอนน์ พระราชกุมารี โดยเครื่องราชอิสริยาภรณ์ชุดนี้แบ่งออกเป็น 6 ชั้น
{| border="2" cellpadding="4" cellspacing="0" align="center" style="margin: 1em 1em 1em 0; background:white; border: 1px #0047AB solid; border-collapse: collapse; width:60%"
|- bgcolor="white"
! colspan="7" align="center"|ลำดับเครื่องราชอิสริยาภรณ์รอยัลวิกตอเรียน
|-
| bgcolor="#F8F4FF" | ลำดับ
| align="center" width="14.29%" | ชั้นอัศวินสูงสุด
| align="center" width="14.29%" | ชั้นอัศวิน
| align="center" width="14.29%" | ชั้นสร้อยแพร
| align="center" width="14.29%" | เหรียญแพร
| align="center" width="14.29%" | สมาชิก
| align="center" width="14.29%" | เหรียญ(associated)
|-
| bgcolor="#F8F4FF" | คำนำหน้าชื่อ
| align="center" | เซอร์/เดมดาม
| align="center" | เซอร์/เดมดาม
|
|
|
|
|-
| bgcolor="#F8F4FF" | อักษรย่อ
| align="center" | GCVO
| align="center" | KCVO/DCVO
| align="center" | CVO
| align="center" | LVO
| align="center" | MVO
| align="center" | RVM
|-
| bgcolor="#F8F4FF" | ลักษณะเครื่องราชอิสริยาภรณ์
| align="center" | 80px
| align="center" | 80px
| align="center" | 80px
| align="center" | 80px
| align="center" | 80px
| align="center" |
|}
90x90px แพรแถบย่อสำหรับสมาชิกสามัญของเครื่องราชฯ
90x90px แพรแถบย่อสำหรับสมาชิกกิตติมศักดิ์ของเครื่องราชฯ

สมาชิกที่ได้รับพระราชทานเครื่องราชอิสริยาภรณ์รอยัลวิกตอเรียนในราชอาณาจักรไทย:
เจ้าชายอเล็กซานเดอร์แห่งเนเธอร์แลนด์

เจ้าชายอเล็กซานเดอร์แห่งเนเธอร์แลนด์ (Prince Alexander of the Netherlands) ประสูติเมื่อวันที่ 2 สิงหาคม ค.ศ. 1818 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ พระองค์ทรงเป็นพระบรมวงศานุวงศ์แห่งเนเธอร์แลนด์พระองค์แรกที่ได้ฉายพระรูป โดยพระรูปนั้นทรงประทับขณะทรงม้า พระองค์ทรงเข้าเรียนพร้อมด้วยพระเชษฐาคือ พระเจ้าวิลเลิมที่ 3 แห่งเนเธอร์แลนด์ และเมื่อทรงเจริญพระชันษา ทรงรับราชการทหาร ก่อนที่จะสิ้นพระชนม์ลงเมื่อวันที่ 20 กุมภาพันธ์ ค.ศ. 1848 สิริพระชันษา 29 ปี
== อ้างอิง ==
In naam van Oranje, 30. Vijf eeuwen de Oranjes en hun sport en jacht (1994) Nationaal Museum Paleis Het Loo. Zwolle: Waanders (in Dutch)
In naam van Oranje, 33. Vijf eeuwen de Oranjes en de onbekende oranjeprinsen (1995) Nationaal Museum Paleis Het Loo. Zwolle: Waanders (in Dutch)
บุคคลที่เกิดในปี พ.ศ. 2361
บุคคลที่เสียชีวิตในปี พ.ศ. 2391
เจ้าชายเนเธอร์แลนด์
เจ้าชายเออร์เนต แคชเมียร์แห่งเนเธอร์แลนด์

เจ้าชายเออร์เนต แคชเมียร์แห่งเนเธอร์แลนด์ (Ernat Casimir, Prins der Nederlanden ; 21 พฤษภาคม ค.ศ. 1822 - 22 ตุลาคม ค.ศ. 1822) พระราชโอรสพระองค์ที่สี่ในพระเจ้าวิลเลิมที่ 2 แห่งเนเธอร์แลนด์กับอันนา ปัฟลอฟนาแห่งรัสเซีย
== พระประวัติ ==
เจ้าชายเออร์เนต แคชเมียร์แห่งเนเธอร์แลนด์ (Prince Ernest Casimir of the Netherlands) ประสูติเมื่อวันที่ 21 พฤษภาคม ค.ศ. 1822 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย สมเด็จพระราชินีแห่งเนเธอร์แลนด์ ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ พระองค์ทรงได้รับบัพติศมาที่ 18 มิถุนายน ปีเดียวกัน หลังจากนั้นพระองค์ทรงประชวรด้วยโรค ภาวะโพรงสมองคั่งน้ำ และสิ้นพระชนม์ลงเมื่อวันที่ 22 ตุลาคม ปีเดียวกัน
== อ้างอิง ==
In naam van Oranje, 30. Vijf eeuwen de Oranjes en hun sport en jacht (1994) Nationaal Museum Paleis Het Loo. Zwolle: Waanders (in Dutch)
In naam van Oranje, 33. Vijf eeuwen de Oranjes en de onbekende oranjeprinsen (1995) Nationaal Museum Paleis Het Loo. Zwolle: Waanders (in Dutch)
บุคคลที่เกิดในปี พ.ศ. 2365
บุคคลที่เสียชีวิตในปี พ.ศ. 2365
เจ้าชายเนเธอร์แลนด์
พรศักดิ์ พูลสวัสดิ์

พลเอก พรศักดิ์ พูลสวัสดิ์ หรือ บิ๊กเดฟ อดีตผู้ช่วยผู้บัญชาการทหารบก อดีตแม่ทัพภาคที่ 4 และอดีตประธานคณะกรรมการอำนวยการรักษาความมั่นคงภายในภาค 4 ในภารกิจดับไฟใต้ รวมถึงเป็นบุคคลสำคัญในการคลี่คลายสถานการณ์วิกฤติหลายเหตุการณ์
== ประวัติ ==
พลเอก พรศักดิ์ พูลสวัสดิ์ เป็นชาวจังหวัดสุราษฎร์ธานี เขาเป็นนักเรียนเตรียมทหารรุ่น 20 และนักเรียนนายร้อยพระจุลจอมเกล้ารุ่น 31 โดยได้รับการบรรจุรับราชการในพื้นที่ภาคใต้ของประเทศไทยตลอดมา เขามีบทบาทสำคัญต่อการคลี่คลายสถานการณ์วิกฤติต่าง ๆ อาทิ เหตุจลาจลครั้งใหญ่ที่เรือนจำปัตตานี และเหตุระเบิดรถไฟ ในปี พ.ศ. 2559
เดือนเมษายน พ.ศ. 2560 พลเอก พรศักดิ์ พูลสวัสดิ์ และทีมลงพื้นที่พบผู้นำท้องถิ่น หลังมีการร้องเรียนเรื่องดินจากการสร้างท่าอากาศยานเกาะพะงันไหลลงสู่ทะเล ทำให้ทะเลมีสีแดงกินพื้นที่กว่า 1 กิโลเมตร ซึ่งอาจส่งผลกระทบต่อแนวปะการัง และเดินทางสู่เกาะเต่า เพื่อติดตามเรื่องการบุกรุกป่าต้นน้ำ รวมทั้งปัญหาขยะ ตลอดจนเตรียมจัดระเบียบเมืองท่องเที่ยว เนื่องด้วยเกาะพะงันและเกาะเต่าเป็นแหล่งท่องเที่ยวที่สำคัญของประเทศ ส่วนในเดือนมิถุนายนของปีเดียวกัน เขาได้เปิดเผยถึงความสำคัญของเกาะสมุยในฐานะแหล่งท่องเที่ยว ซึ่งทุกปีเวลาฝนตกมักจะมีน้ำท่วม เนื่องด้วยมีการก่อสร้างขวางทางน้ำและการบุกรุกพื้นที่สาธารณะ ครั้นหน้าแล้งก็ขาดแคลนน้ำ เนื่องด้วยการแผ้วถางทำลายป่าต้นน้ำ ซึ่งส่งผลเสียต่อเศรษฐกิจการท่องเที่ยว จึงต้องการเข้าตรวจสอบ ร่วมกับหลายฝ่าย เพื่อร่วมมือแก้ปัญหา
ส่วนในเดือนกุมภาพันธ์ พ.ศ. 2561 พลเอก พรศักดิ์ พูลสวัสดิ์ เป็นผู้สั่งการให้ พันเอก ธวัชชัย ทับทิมสงวน นายทหารสืบสวนสอบสวน กองทัพภาคที่ 4 นำเจ้าหน้าที่ทหารเฉพาะกิจ ร่วมกับตำรวจเข้าตรวจสอบโฮสเทลเถื่อนที่มีชาวต่างชาติเป็นเจ้าของในเกาะเต่า เนื่องด้วยส่งผลกระทบต่อการประกอบอาชีพสำหรับชาวไทย รวมถึงต่อความมั่นคงของประเทศ
ภายหลัง เขาได้ก้าวขึ้นสู่ตำแหน่งแม่ทัพภาคที่ 4 โดยในเดือนกันยายน พ.ศ. 2561 พลเอก พรศักดิ์ พูลสวัสดิ์ ได้เข้าเยี่ยมคารวะอาศิส พิทักษ์คุมพล จุฬาราชมนตรี โดยเขาได้เสนอแนวทางแก้ไขปัญหายาเสพติดอย่างจริงจัง หลังจากการพูดคุย ท่านผู้นำศาสนาได้ยืนยันว่าองค์กรศาสนาภายใต้การนำของจุฬาราชมนตรีจะให้การสนับสนุนแนวทางแก้ไขปัญหายาเสพติดของแม่ทัพภาคที่ 4 อย่างเต็มที่
เดือนพฤศจิกายน พ.ศ. 2561 พลเอก พรศักดิ์ พูลสวัสดิ์ เป็นผู้เสนอนโยบายให้ตรวจสอบเงินอุดหนุนรายหัวนักเรียน รวมถึงคุณภาพทางการศึกษา เพื่อป้องกันการทุจริต
นอกจากนี้ เขายังดำรงตำแหน่งอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
== กิจกรรมเพื่อสังคม ==
วันที่ 2 พฤศจิกายน พ.ศ. 2561 พลเอก พรศักดิ์ พูลสวัสดิ์ ได้เป็นประธานเกิดกิจกรรม "ปฏิบัติการรวมพลังแก้ไขปัญหายาเสพติด คืนความสุขจังหวัดชายแดนภาคใต้" ที่มหาวิทยาลัยราชภัฏยะลา โดยมีส่วนราชการและประชาชนในพื้นที่จังหวัดชายแดนภาคใต้เข้าร่วมกิจกรรมกว่า 1,000 คน ต่อมา ในวันที่ 7 พฤศจิกายน เขาได้เดินทางมาพบปะนักศึกษาที่คณะรัฐศาสตร์ มหาวิทยาลัยสงขลานครินทร์ เพื่อเสริมสร้างความเข้าใจในนโยบายการแก้ปัญหายาเสพติด
== เครื่องราชอิสริยาภรณ์ ==
== อ้างอิง ==
ทหารบกชาวไทย
นายพลชาวไทย
บุคคลจากโรงเรียนเตรียมทหาร
บุคคลจากโรงเรียนนายร้อยพระจุลจอมเกล้า
บุคคลจากจังหวัดสุราษฎร์ธานี
อกาลตาคัต

อกาลตาคัต หรือ อกาลตัชต์ (Akal Takht; ਅਕਾਲ ਤਖ਼ਤ) เป็นคุรุทวาราหนึ่งในห้าตัขต์ (คุรุทวาราที่ทรงอำนาจที่สุดของซิกข์) เป็นหนึ่งในหมู่อาคารในหริมันทิรสาหิบ อมฤตสาร์ รัฐปัญจาบ  แปลว่า พระที่นั่งของผู้ที่ "อกาล" คือ ผู้ที่เป็นนิรันดร์ ตัขต์แห่งนี้ถูกสร้างโดยคุรุหริโควินท์ (Guru Hargobind) เพื่อเป็นศูนย์รวมของความยุติธรรมและพิจารณาปัญหาทางโลกที่เกิดขึ้นในหมู่ชาวซิกข์และเป็นที่อยู่ของโฆษกสูงสุดของซิกข์ที่เรียกว่า ชเถทาร (Jathedar)
เดิมทัขต์แห่งนี้เรียกว่า "อกาลบูงา" (Akal Bunga) สร้างขึ้นเมื่อวันที่ 15 มิถุนายน ค.ศ. 1601 โดยท่านคุรุหริโกพินทะ ในพิธีวางศิลาฤษ์ท่านได้วางกริชสองอันไว้บนฐาน อันหนึ่งแสดงถึงการทำงานด้านจิตวิญญาณ (ปิรี; piri) อีกกริชหนึ่งแสดงถึงการทำงานทางโลก (มิรี; miri)
อาคารถูกทำลายอย่างหนักในราวคริสต์ศตวรรษที่ 18 หลังการบุกทำลายอกาลทัขต์และหริมันทิรสาหิบของพระเจ้าอาห์เม็ด ชาห์ อับดาลี (Ahmed Shah Abdali) หลังจากการทำลายล้าง ท่านมหาราชา หริสิงห์นัลวะ (Hari Singh Nalwa) ได้ทรงบูรณะอาคารขึ้นใหม่ และตกแต่งอาคารด้วยทองคำ อาคารถูกทำลายอย่างรุนแรงครั้งล่าสุดในปี ค.ศ. 1984 ในการโจมตีหริมันทิรสาหิบของปฏิบัติการดาวน้ำเงิน
== อ้างอิง ==
ศาสนาซิกข์
คุรุทวาราในรัฐปัญจาบ
สิ่งก่อสร้างในอมฤตสระ
คุรุอรชุน

คุรุอรชุน (Guru Arjan; ਗੁਰੂ ਅਰਜੁਨ) หรือในบางเอกสารทับศัพท์อิงภาษาอังกฤษว่า คุรุอาร์จัน เป็นคุรุศาสดาองค์ที่ 5 ของศาสนาซิกข์ ท่านได้รวบรวมบันทึกของซิกข์ขึ้นเป็นเอกสารลายลักษณ์อักษรและจัดเป็นหมวดหมู่ขึ้นครั้งแรก โดยเรียกเอกสารชุดที่ท่านรวบรวมเขียนขึ้นนั้นว่า คัมภีร์ อดิ กรันตะ (Adi Granth) ซึ่งต่อมาได้ถูกต่อยอดเป็นคัมภีร์ศักดิ์สิทธิ์ของศาสนาซิกข์ "มหาคัมภีร์ คุรุกรันตสาหิบ" (Guru Granth Sahib)
ท่านเกิดในเมืองโคอินทวาล (Goindval) ในแคว้นปัญจาบ ท่านเป็นบุตรคนสุดท้องของคุรุรามดาส (ซึ่งในขณะนั้นยังใช้ชื่อว่า ภาอี เชฐา; Bhai Jetha) กับ มทา ภานี (Mata Bhani) ธิดาของคุรุอมรทาส อาจกล่าวได้ว่าท่านเป็นคุรุศาสดาองค์แรกที่เป็นซิกข์แต่กำเนิด ต่างจากองค์ก่อน ๆ ที่เปลี่ยนศาสนามาจากศาสนาฮินดูเป็นซิกข์ในภายหลัง ท่านคุรุอรชุนดำรงตำแหน่งเป็นผู้นำศาสนาและจิตวิญญาณของชาวซิกข์ร่วม 25 ปี นอกจากนี้ท่านยังสืบทอดการก่อสร้างวิหารต่อจากคุรุรามดาสผู้ขุดสระน้ำอมฤตและสร้างเมืองอมฤตสาร์ โดยท่านได้ก่อสร้างดะบาสาหิบจนสมบูรณ์ ซึ่งต่อมาได้พัฒนาเป็นหริมันทิรสาหิบ แห่งอมฤตสาร์ และท่านคุรุอรชุนยังได้ประมวลเพลงสวดภาวนาของคุรุศาสดาองค์ก่อนหน้าและคำสอนต่าง ๆ เป็นคัมภีร์อดิ กรันตะ และอัญเชิญประดิษฐานในหริมันทิรสาหิบ
ท่านคุรุอรชุนยังพัฒนาระบบ "มสันท์" (Masand) ซึ่งคุรุรามดาสได้วางรากฐานไว้ขึ้นเสียใหม่ โดยเสนอระบบการบริจาคเงินของซิกข์ให้บริจาคทรัพย์สิน สินค้า หรือการบริการเป็นจิตอาสา ให้ได้ 1 ใน 10 ของที่ตนมีถวายแด่องค์กรของซิกข์ หากไม่พร้อมที่จะบริจาคจำนวนเท่านั้นก็มิได้เป็นปัญหาอะไร ให้บริจาคเท่าที่ตนให้ได้และไม่ทรมานตนเอง นอกจากการสร้างกองทุน "ทัศวันธ์" (Dasvand) ที่รับบริจาคแล้ว ท่านคุรุยังริเริ่มระบบการศึกษาศาสนาซิกข์อย่างเป็นระบบขึ้นในมสันต์ เพื่อเผยแผ่ศาสนาไปยังคนรุ่นใหม่ที่สนใจในภูมิภาคปัญจาบ
ในสมัยของท่านนั้น กองทุนทาสวันต์ถือได้ว่ามั่งคั่งเป็นอย่างมาก สามารถนำไปสร้างศาสนสถาน (คุรุทวารา) จำนวนมาก และ "ลังเกอร์" หรือ "ลังกัร" (Lankar) ที่คนไทยเรียกกันว่า โรงครัวพระศาสดา ซึ่งเป็นโรงครัวอาหารแจกจ่ายโดยไม่เสียค่าใช้จ่ายอีกเช่นกัน
ท่านคุรุอรชุนถูกจับโดยพระราชกระแสของจักรพรรดิชะฮันคีร์ แห่งจักรวรรดิโมกุล และถูกร้องขอให้เปลี่ยนศาสนาเป็นอิสลาม ซึ่งท่านยืนยันปฏิเสธ จนสุดท้ายถูกทรมานจนถึงแก่ชีวิตในปี ค.ศ. 1606 นักประวัติศาสตร์ยังเป็นที่ถกเถียงว่าท่านคุรุเสียชีวิตจากการทรมานอย่างหนักหรือจากการถูกสั่งประหารชีวิตด้วยการทำให้จมน้ำหรือกดน้ำ การสละชีพเพื่อความเชื่อ (martyrdom) ของท่านนั้นถือเป็นเหตุการณ์สำคัญที่สุดเหตุการณ์หนึ่งในประวัติศาสตร์ซิกข์ ปัจจุบันบริเวณที่เชื่อกันว่าเป็นที่สำเร็จโทษของท่าน ได้สร้างเป็นคุรุทวาราชื่อว่า คุรุทวาราเดราสาหิบ (Gurdwara Dera Sahib) ปัจจุบันตั้งอยู่เยื้องกับมัสยิดบาดชาฮี ในเมืองละฮอร์ ประเทศปากีสถาน
== อ้างอิง ==
ศาสนาซิกข์
คุรุซิกข์
บ็อบ ฮานเนอร์

บ็อบ ฮานเนอร์ (19 เมษายน ค.ศ. 1945 – 2 มกราคม ค.ศ. 2019) เป็นนักการเมืองและนักธุรกิจชาวอเมริกัน
== ประวัติ ==
บ็อบ ฮานเนอร์เป็นสมาชิกสภาผู้แทนราษฎรแห่งรัฐจอร์เจีย ตั้งแต่ปี ค.ศ. 1974 จนถึงปี ค.ศ. 2013 เป็นสมาชิกสังกัดพรรคริพับลิกัน นอกจากนี้ยังทำอาชีพชาวนา โดยอาศัยอยู่ที่รัฐจอร์เจีย ฮานเนอร์เสียชีวิตเมื่อวันที่ 2 มกราคม ค.ศ. 2019
== อ้างอิง ==
บุคคลที่เกิดในปี พ.ศ. 2488
บุคคลที่เสียชีวิตในปี พ.ศ. 2562
เอดวิน เฮล แอ็บบ็อต

เอดวิน เฮล แอ็บบ็อต (ค.ศ. 1834 &#x2013;&#x20;&#xE04;&#x2E;&#xE28;&#x2E;&nbsp;1927) เป็นนักกฎหมายและผู้บริหารการรถไฟ ซึ่งทำงานอยู่ที่บอสตันและมิลวอกี แอ็บบ็อตเกิดที่รัฐแมสซาชูเซตส์ จบการศึกษาที่มหาวิทยาลัยฮาร์วาร์ดและมีประสบการณ์การเป็นนักกฎหมายที่เมืองบอสตัน เมื่อปี ค.ศ. 1862 จนถึงปี ค.ศ. 1876 และในปี ค.ศ. 1873 แอ็บบ็อตเป็นหมอกฎหมายและผู้บริหารสถานีรถไฟนอร์ทเทิร์นแปซิฟิก และได้รับการเลือกตั้งสมาคมวิชาการศิลปะและวิทยาศาสตร์ ในปี ค.ศ. 1924
== อ้างอิง ==
== แหล่งข้อมูลอื่น ==
Edwin H. Abbott Papers, W.S. Hoole Special Collections Library, University of Alabama
[Hale Abbot Family Papers (MS 27). Manuscripts and Archives, Yale University Library]
บุคคลที่เกิดในปี พ.ศ. 2377
บุคคลที่เสียชีวิตในปี พ.ศ. 2470